— “Мингбулоқ” табиий ёдгорлиги нафақат табиат ишқибозлари, балки бўлажак биолог ҳамда географларни қизиқтирмоқда, — дейди Наманган давлат университети доценти Эркинжон Икромов. — Хусусан, бизнинг биология факультетимиз талабалари назарий машғулотлар чоғида олган билимларини амалда мустаҳкамлаш учун бу ерга тез-тез келиб турадилар. Бир қатор ҳамкасбларимиз эса ҳудуднинг ўсимлик ва ҳайвонот дунёси устида илмий тадқиқот ишларини олиб боришаяпти. Масалан, ўзим судралиб юрувчиларнинг экологик паразитологияси мавзуидаги докторлик ишимни ниҳоясига етказаяпман.